Valget i Brandenburg 2014

Valget i Brandenburg 2014 var det sjette valget til Brandenburgs landdag og fant sted 14. september 2014. Valgdeltakelsen på 47,88 % var den laveste i Brandenburg siden Tysklands gjenforening.Deutsche Welle besøkt 16. september 2014 Valget foregikk i 44 valgkretser hvor det ble avgitt stemmer ved personvalg («førstestemmen») og listevalg («andrestemmen»). 

Utgangsposisjonen etter landdagsvalget i 2009 var at SPD hadde 30 mandater, Die Linke 26, CDU 19, FDP 7, De grønne 5 og Brandenburger Vereinigte Bürgerbewegungen / Freie Wähler ett mandat.Bundeswahlleiters internettside besøkt 8. september 2014

Valget i 2014 medførte en tilbakegang den sittende regjering som var basert på en koalisjon mellom SPD og Die Linke. FDP klarte ikke å komme over sperregrensen på 5 % og falt ut av landdagen. Alternativ for Tyskland kom for første gang inn i Brandenburgs landdag. Freie Wähler oppnådde ikke mer enn 2,8 % av stemmene, men da partiet også oppnådde et direktemandat, fikk det tre representanter i landdagen.

Valget fant sted samme dag som landdagsvalget i Thüringen.
 Referanser 

Kategori:Delstatsvalg i Tyskland
Kategori:Politikk i Brandenburg
Kategori:Valg i 2014
Kategori:2014 i Tyskland